तेज धूप मौसम की बेरुखी से रबी की फसलों पर संकट
संरक्षित नमी नहीं होने से घटा बुआई का रकबा
अलवर. आसमान में छाए बादल। इस बार सर्दी में भी फसलों के अनुकूल नहीं है मौसम।
^जिले में रबी फसलों की बुआई का रकबा पिछले वर्ष की तुलना में घटने के पीछे जमीन में संरक्षित नमी सिंचित जल का अभाव रहा है। इस समय मौसम अनुकूल नहीं रहने के कारण भी इसका असर रबी फसलों की पैदावार पर पड़ सकता है। -पीसीमीणा, कृषि उपनिदेशक, अलवर।
^रबी की पछेती फसल में तेज धूप तापमान का कम असर पड़ेगा, लेकिन अगेती फसल पर मौसम की बेरुखी भारी पड़ सकती है। यदि तापमान सही नहीं हुआ तो रबी फसल की पैदावार क्वालिटी पर असर पड़ सकता है। मौसम की बेरुखी से फसलों को बचाने के लिए तय समय पर सिंचाई करें। -डॉ.सुरेश मुरलिया, कृषि वैज्ञानिक, कृषि अनुसंधान केंद्र, नौगांवा।
जौ चने का रकबा बढ़ा
विभागके अनुसार इस वर्ष जिलेभर में जौ की बुआई का लक्ष्य 11000 हैक्टेयर था जबकि बुआई 12243 हैक्टेयर क्षेत्र में हुई। यह लक्ष्य से 1243 हैक्टेयर अधिक है। इसी प्रकार चने की बुआई का लक्ष्य 13000 हैक्टेयर था और बुआई 15626 हैक्टेयर क्षेत्र में की गई। यह लक्ष्य से 2626 हैक्टेयर अधिक है।
कृषि विभाग के अनुसार, इस वर्ष रबी फसलों की बुआई का रकबा घटने के पीछे सबसे बड़ा कारण मौसम की बेरुखी एवं जमीन में संरक्षित नमी की कमी है। विभाग ने वर्ष 2015-16 में रबी फसल बुआई का लक्ष्य 491000 हैक्टेयर क्षेत्र में रखा, लेकिन लक्ष्य से 48951 हैक्टेयर क्षेत्र में बुआई नहीं हो सकी। इस साल विभाग ने तारामीरा बुवाई का लक्ष्य 1000 हैक्टेयर था, लेकिन बुआई 462 हैक्टेयर में ही हुई। इसके अलावा सब्जी एवं अन्य फसलों की बुआई का लक्ष्य 6000 हैक्टेयर था पर 322 हैक्टेयर भूमि में बुआई नहीं हुई।
भास्कर संवाददाता | अलवर
तेजधूप से दिन में बढ़ रहा तापमान फसलों के अनुकूल नहीं है। इसका सीधा असर रबी की फसलों के उत्पादन पर पड़ रहा है। जिससे किसान चिंतित है। दिसंबर माह में पहले कड़ाके की ठंड पड़ती थी, लेकिन इस वर्ष फसलों को बढ़वार के लिए अनुकूल मौसम नहीं मिल रहा है। रबी की फसलों के लिए दिन का तापमान 15-20 डिग्री तथा रात का तापमान 3-5 डिग्री सबसे अधिक मुफीद एवं अनुकूल माना जाता है, जबकि इन दिनों दिन का पारा 25 डिग्री रात का पारा 6 डिग्री के आसपास चल रहा है। यदि मौसम ऐसा ही बना रहा तो गेहूं, सरसों जौ के पौधों की बढ़वार पर असर पड़ने के साथ उत्पादन पर असर पड़ेगा। कृषि विभाग के अनुसार, जिले में पिछले सीजन में गेहूं करीब 2.19 लाख हैक्टेयर क्षेत्र में बोया गया था। मगर, मौसम की बेरुखी के चलते इस बार गेहूं की बुवाई महज 1.76 लाख हैक्टेयर में ही हुई है, जबकि कृषि विभाग ने इस वर्ष गेहूं बुवाई का लक्ष्य 2.0 लाख हैक्टेयर रखा था। इस साल सरसों बुवाई का लक्ष्य 2.50 लाख हैक्टेयर रखा गया, लेकिन बुवाई लक्ष्य से 18 हजार हैक्टेयर क्षेत्र में कम हुई है। मानसून की कम बारिश के बाद सर्दी पड़ने में हुई देरी सरसों की फसल पर भारी पड़ रही है। जितनी बुआई हुई है, उस अनुपात में पैदावार की उम्मीद किसानों को नहीं दिख रही है। पानी की कमी और मौसम की बेरुखी से उपज की गुणवत्ता पर भी असर पड़ सकता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva